Jänes on ilvesest soodsamas olukorras, sest ta näeb ka oma selja taga toimuvat (360 kraadi), ilves näeb aga pisut oma kõrva taha (190 kraadi). Vaadates otse enda ette näeb ilves ka kõrvalseisjat. Samas keskendub ilves objekti keskosale, ääred jäävad aga udusteks. Oma nina ette maha kukkunud lihatükikest otsib ta kaua hädiselt nuuskides, küll aga märkab maas jooksvat putukat, eristab lendavat lindu 4 km kauguselt ja jooksvat jänest 300 m pealt.